Guilelmus I (dux Aquitaniae)
Guilelmus I, dux Aquitaniae, dictus Pius (Francice: Guillaume Le Pieux; mortuus die 6 Iulii 918) fuit comes Arverniae, postea primus Aquitaniae dux et abbas commendatarius ecclesiae Sancti Iuliani Brivate sitae. Inter Guilelmi res gestas gravissima fuit, quod die 11 Septembris 910 abbatiam Cluniacensem condidit, quam papae immediate subiecit.